
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	                                Bucureşti, 10.09.2014
Nr.      4c-11/214/2014  
                    PL-x 100/2014


     RAPORT  
asupra proiectului de lege privind completarea art.36 din Legea nr.230/2007
 privind înfiinţarea, organizarea şi funcţionarea asociaţiilor de proprietari
În temeiul dispoziţiilor art. 95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată spre dezbatere în fond cu proiectul de Lege privind completarea art.36 din Legea nr.230/2007 privind înfiinţarea, organizarea şi funcţionarea asociaţiilor de proprietari, trimis cu adresa nr. PL-x 100/2014 din 3 martie 2014, înregistrat sub nr.4c-11/214 din 3 martie 2014.
Senatul în calitate de primă Cameră sesizată a adoptat iniţiativa legislativă în şedinţa din 25 martie 2014.
Potrivit prevederilor art. 75 din Constituţia României, republicată, şi ale art.92 alin. (9) pct. 1, din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională. 

Consiliul Legislativ a avizat favorabil iniţiativa legislativă, conform avizului nr. 1192 din 29 octombrie 2013.
Guvernul,  prin adresa nr.31/13.01.2014, susţine adoptarea acestei iniţiative legislative.

Comisia pentru administraţie publică şi amenajarea teritoriului a avizat favorabil iniţiativa legislativă în şedinţa din 18 martie 2014.
Proiectul de lege are ca obiect de reglementare completarea art.36 din Legea nr.230/2007 privind înfiinţarea, organizarea şi funcţionarea asociaţiilor de proprietari, cu modificările şi completările ulterioare, în sensul stabilirii unei noi atribuţii în sarcina administratorilor de imobile potrivit căreia aceştia au obligaţia de a informa, trimestrial, proprietarii din cadrul asociaţiei de care răspund, referitor la situaţia financiară cu privire la toate elementele de cheltuieli, venituri, încasări şi plăţi aferente asociaţiei de proprietari. În expunerea de motive, iniţiatorul arată că prin măsura propusă se doreşte, pe de o parte, ca administratorii să dea dovadă de o mai mare corectitudine, iar, pe de altă parte, proprietarii să ia la cunoştinţă situaţia exactă a cheltuielilor asociaţiei.
În conformitate cu prevederile art. 61 din Regulamentul Camerei Deputaţilor, republicat, cu modificări şi completări, membrii Comisiei juridice au examinat această iniţiativă legislativă în şedinţa din  9 septembrie 2014. 

La şedinţa Comisiei juridice, de disciplină şi imunităţi au fost prezenţi, conform listei de prezenţă, 27 deputaţi din totalul de 27 membri ai acesteia. 

În urma examinării iniţiativei legislative, a expunerii de motive, a avizului Consiliului Legislativ, punctul de vedere al Guvernului, precum şi a opiniilor exprimate, membrii Comisiei au hotărât, cu majoritate de voturi, adoptarea proiectului de Lege privind completarea art.36 din Legea nr.230/2007 privind înfiinţarea, organizarea şi funcţionarea asociaţiilor de proprietari, cu amendamentele admise care sunt redate în Anexa la prezentul raport. 
În raport cu obiectul şi conţinutul său, proiectul de lege face parte din categoria legilor ordinare.
                            

    PREŞEDINTE,                                                  SECRETAR,                                                                                                 

                                     
         Bogdan Liviu CIUCĂ                                Sorin Constantin STRAGEA

Consilier,
Silvia Olaru
ANEXĂ: Amendamente admise
	Nr. crt.
	Legea nr.230/2007 
	Text adoptat de Senat
	AMENDAMENTE
	Motivare

	1. 
	LEGE nr. 230 din 6 iulie 2007 privind înfiinţarea, organizarea şi funcţionarea asociaţiilor de proprietari
	LEGE

pentru completarea art.36 din Legea nr.230/2007 privind înfiinţarea, organizarea şi funcţionarea asociaţiilor de proprietari


	Nemodificat
	

	2. 
	
	Articol unic. – La articolul 36 din Legea nr. 230/2007 privind înfiinţarea, organizarea şi funcţionarea asociaţiilor de proprietari, publicată în Monitorul Oficial al României, Partea I, nr.490 din 23 iulie 2007, cu modificările ulterioare, după litera f) se introduce o nouă literă, lit.f1), cu următorul cuprins: 


	Articol unic. – La articolul 36 din Legea nr. 230/2007 privind înfiinţarea, organizarea şi funcţionarea asociaţiilor de proprietari, publicată în Monitorul Oficial al României, Partea I, nr.490 din 23 iulie 2007, cu modificările ulterioare, după litera f) se introduce o nouă literă, lit.g), cu următorul cuprins: 

Autor: Comisia juridică


	Amendament de tehnică legislativă

	3. 
	Art. 36
   Administratorul, persoană fizică sau juridică, are, în principal, următoarele atribuţii:

a) prestarea serviciilor în mod profesional;

b) gestionarea bunurilor materiale şi a fondurilor băneşti;

c) efectuarea formalităţilor necesare în angajarea contractelor cu furnizorii de servicii pentru exploatarea şi întreţinerea clădirii, derularea şi urmărirea realizării acestor contracte;

d) asigurarea cunoaşterii şi respectării regulilor cu privire la proprietatea comună;

e) gestionarea modului de îndeplinire a obligaţiilor cetăţeneşti ce revin proprietarilor în raport cu autorităţile publice. Obligaţiile cetăţeneşti sunt cele stabilite, potrivit legii, de adunarea generală a proprietarilor;

f) îndeplinirea oricăror alte obligaţii expres prevăzute de lege.


	
	Nemodificat
	

	4. 
	
	„f1) informarea trimestrială, în scris sau prin poşta electronică, a proprietarilor, membri ai asociaţiei de proprietari, cu privire la situaţia financiară cuprinzând toate elementele de cheltuieli, venituri, încasări şi plăţi aferente asociaţiei de proprietari, sub semnătura proprie şi contrasemnată de preşedintele şi de cenzorul asociaţiei de proprietari.”
	„g) informarea trimestrială, în scris sau prin poşta electronică, a proprietarilor, membrii asociaţiei de proprietari, cu privire la situaţia financiară cuprinzând toate elementele de cheltuieli, venituri, încasări şi plăţi aferente asociaţiei de proprietari, sub semnătura proprie şi contrasemnată de preşedintele şi de cenzorul asociaţiei de proprietari.”

Autor: deputat Gabriel Andronache
	Amendament de tehnică legislativă

